1976-ban tűnt fel a Formula–3-ban, Nagy-Britanniában, amikor minden tőle telhetőt megtett annak érdekében, hogy megelőzze Rupert Keegant. A March bízott benne, így 1977-ben már Robin Herd Formula–2-es csapatának tagja volt, miközben az olasz nagydíjon a Formula–1-ben is bemutatkozott. 1978-ban egy rövid ideig még a McLarennél maradt, majd az Alfához szerződött. 1982 végéig hű maradt csapatához, de eredményei nem tükrözték gyorsaságát. Ezután egy évig a Toleman pilótája volt, majd hat év kihagyás következett. Ezalatt sportkocsiversenyeken és Indycar versenyeken indult. 1990-ben Life-karosszériával visszatért a Formula–1-be, de a várt siker elmaradt.